Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama "Gloryline" saadet!
Olen Glory Backman
ja tahan tänases saates jätkata
eelmise saate teemaga: "Millele pöörad sina tähelepanu?"
Mõeldes oma igapäevaste rutiinide ja tegevuste peale
ja mõeldes ka vaimsete asjade peale,
siis millele sa enda juures tähelepanu pöörad?
Kas see takerdub sellele,
et mõtled endast nagu ka mina endast varem mõtlesin:
"Ma ei kõlba kuhugile.
Ma teen alati kõik valesti."
Keskendusin ainult oma vigadele,
millele Jumal ei vaata.
Ta ei vaata neile.
Kohe, kui sinust saab Jeesusesse Kristusesse uskuja,
oled sa Jumala kasutuses.
Koheselt.
Ta ei vaata sinu vigadele.
Ta ei tuleta sulle sinu minevikku meelde,
vaid Ta on kõrvaldanud kõik sinu patud.
See on nii võimas sõnum.
See on sõnum armust.
See on sõnum Jumala armastuse liidust.
Uues Testamendis võime lugeda,
et läbi Jeesuse Kristuse tuli arm ja tõde.
Jeesus Kristus on tee, tõde ja elu.
Püha Vaim on tõe vaim.
Jumala Sõna on tõde, mis püsib igavesti.
Tahan julgustada sind
kasvama Jumala armus selliselt,
et sa ei näeks endas ainult puudujääke ja vigu,
vaid näeksid endas uuestisündinud vaimu,
kes on täisulik ja imeline.
See on loodud Kristuses
ja on osa Kristuse ihust sinus.
Sinu vaimne inimene.
Aamen! Tõeline sina.
2. Peetruse 3:18 on kirjas:
"Kasvage meie Issanda ja Päästja
Jeesuse Kristuse armus ja tundmises!
Tema päralt olgu kirkus nüüd ja igaviku päevil!"
Me peame kasvama
Tema armus ja tundmises.
Vaatame veel 2. Peetruse 1:2:
"Armu ja rahu saagu teile rohkesti
Jumala ja Jeesuse, meie Issanda tundmise kaudu!"
Vanas Testamendis, Taanieli 11:32 on kirjas:
"Aga see rahvas, kes tunneb oma Jumalat,
jääb kindlaks ja tegutseb."
Sõna "tunneb" heebreakeelne tähendus on sama
nagu Aadam tundis oma naist Eevat.
See tähendab intiimset suhet.
See on see, kuidas Jumal tahab, et me Tedagi tunneksime - sügavuti.
Et ka me ise
oleksime läbipaistvad.
Et me ei varja Tema eest midagi
ega lepi millegi ebapuhtaga.
Ja selle Jumala armu läbi
on meil ligipääs Tema armutrooni ette.
Me võime julgusega minna Tema armu aujärje ette
nagu on kirjas Heebrea 4:16.
Peetrus ütleb: "Arm ja rahu rohkenegu teis."
Rohkenegu.
Need on omadused, mis meis kasvavad.
Mille pärast?
Sest meie teadmised Jumalast kasvavad
ja me "sööme" Jumala Sõna.
Me toitume Jumala Sõnast.
Jumala Sõna, mis teeb meis oma tööd
ja meie seesmine armu tundmine
ja Jumala arm, mis meid kasvatab.
Jumala arm avaldab mõju meis ja meie läbi.
Kui kogu Jumala armu töö ja kõik see kasvatab meid
ja saab meid nagu öeldakse õitsema.
Õide puhkama Jeesuses Kristuses.
See on Jumala plaan sinu elu jaoks,
et sul läheks hästi
ja et Jumala vägi voolaks sinu läbi ka sinu kaaskondlastele.
Kõikjal, kus sa viibid ja mõju avaldad.
Armu avaldumine on Jumala jõu mõju.
Selle avaldumine läbi sinu ja minu
näitab Jumala ilu
ja Tema au sära meis.
Jumala armu tundmine ja selles kasvamine.
Jumala arm avaldas mõju ja haiged said terveks.
Jumala armu läbi said inimesed päästetud.
Jumala armu läbi
oleme võinud tulla pimedusest valguse kätte.
Jumala armu kaudu
võime me kuulutada Jeesuse Kristuse Issandaks olemist,
Tema kuninglikkust ja majesteetlikkust.
Tema võimsa ja jõulise nime läbi
saavad inimesed päästetud, terveks ja vabanevad kurjadest vaimudest.
Tema armu läbi on kurat, peasüüdlane,
alistatud meie jalge alla.
Nii on kirjutatud ja nii see on.
Sest Jeesus sai võidu surma, kuradi ja patu üle.
See on fakt. See on reaalsus.
Üleloomulik Jumal elab meis
oma Sõna ja vaimu kaudu.
Peale Kristuse vastu võtmist oled ka sina üleloomulik.
Sa pole enam tavaline surelik
vaid sa elad igavesti.
See on Jumala suur arm.
Roomlaste 5:17 kirjutab sellest suurest Jumala armust.
"Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need,
kes saavad armu ülirohkesti ning õiguse anni,
hakkavad valitsema kuningana elus selle ühe - Jeesuse Kristuse - kaudu."
Meie valitseme olukordade ja oma elu üle läbi Jeesuse.
Mitte keegi teine ei valitse meie üle.
Sinu enda tänased valikd ja otsused
mõjutavad sinu homset, sinu tulevikku ja igavikku.
Seetõttu peame me ikka ja jälle
uuesti armu leidma.
Iga hommik on uus arm.
Peame jätkuvalt leidma enda jaoks selle armu
ja olema ka enda suhtes armulised.
Vaadates ennast peeglist, olles enda meelest kaunis või inetu,
imeline või õnnetu,
vaata ennast läbi Jumala silmade.
Vaata iseennast läbi Jumala silmade.
Vaata läbi armu, sest sa oled Kristuses.
Sa oled kogu loodu Looja omand.
Sa oled originaal.
Kaia või Maija, Keijo või Risto.
Ainulaadne.
Ole sina ise, aga püsi Tema armus.
Ole otsekui uppunud Tema armu sisse.
Mõtle korraks paadi ja vee peale.
Vesi kannab paati.
Samamoodi kannab meid arm.
Arm hoiab meid Issanda töös aktiivsetena.
Jumala arm, mis avaldab mõju.
Armu rohkus on meie aeg
kasvada vaimulikuks hooneks.
On aeg kasvada armu järgi.
Pean siinkohal ütlema midagi.
Olen ise eksinud oma suusõnadega Kristuse Ihu vastu.
Issanda Ihu vastu.
Sina ja mina, olles uuestisündinud Kristuses,
oleme Tema Ihu ja Jeesus Kristus on selle pea.
Ja peast tulevad käsud.
See on see, millele peame keskenduma.
Olles alati valmis saatma korda ja tegema asju,
mida Tema meilt palub ja ootab.
Ma rääkisin aastaid tagasi negatiivselt
teistest Jumala lastest ehk siis Tema sulastest
ja Jumal kutsus mu selle eest vaibale.
Lobajutt ja teistest halvasti rääkimine ei sobi meile.
Mida Issand meiega siis teeb?
Jeesus Kristus on viinapuu ja meie selle oksad.
Isa Jumal kärbib igat oksa.
Ta kärbib kasvud ära, et saak oleks viljakam.
Jumal kärbib ja eemaldab meist juurtega kõik,
mis ei too Tema nimele au.
Nendes asjades teeme me alati ise oma otsused,
mis puudutavad meie elu.
Kui Jumal kutsus Moosest,
vaatas Mooses iseennast.
Ta polnud kõnelemises osav.
Jumal andis talle kaaslaseks Aaroni.
Aaronil oli oma õe Mirjamiga tegemist, kui Iisraeli rahvas lahkus Egiptusest.
Mirjam hakkas Aaronile Moosese kohta halba rääkima.
Issanda teenrist, kelle kohta öeldi,
et inimlaste hulgas pole teist nii alandlikku, kui Mooses.
Mirjam aga hakkas Aaronile Moosesest halba rääkima
ja Jumal sai selle peale vihaseks.
Jumal vihastub.
Jumal vihastab ka sinu peale.
Jumal saab vihaseks.
Püha Vaim sinu sees on mures.
Mõni ime, et pole tuju lugeda Piiblit ega palvetada,
vaid tahaks lihtsalt tühjast-tähjast lobiseda
ja kuulujutte rääkida.
Kõik selline meist välja!
Mina pidin meelt parandama.
Paranda sina ka meelt
ja su elu muutub palju õnnelikumaks.
Nagu on kirjas Psalmides:
"Kes sa ka oled, kes hea meelega elaksid
ja armastad elupäevi, et näha head põlve,
hoia oma keelt kurja eest
ja oma huuli pettust rääkimast."
Mirjam kahetses avalikult
nädal aega väljaspool laagrit
ja kogu rahvas pidi ootama.
Ta sai Moosese süüdistamise tõttu pidalitõve.
Milles ta Moosest süüdistas?
Ta heitis Moosesele ette, et too oli abiellunud etiooplannaga.
Mirjami arvates oli see halb.
Kui Jumal lõi Mirjamit,
kelle kohta on öeldud, et ta prohveteeris ja lõi laule,
siis kui palju enam
Jumal meid veel tutistab.
Kui nii võib öelda.
Me ei tohi süüdistada Jumala sulaseid.
Isegi kui mul olnuks aastate jooksul selleks piisavalt põhjust.
Kullakene, ütlen vaid,
et peame üksteist nägema alati vaid armu läbi.
Kui vaatad ennast armu läbi, vaatad sa ka teisi armu läbi.
Nii on.
Mõtle korra naisele, kes oli kaevul vett võtmas,
kellel oli olnud mitu meest.
Tal oli olnud viis meest
ja see mees, kes tal parasjagu oli, polnud ka tema oma mees,
vaid teise naise mees.
Naine mõistis, et Jeesus on Messias ja jooksis külla.
Päeva kõige kuumemal hetkel, kui kedagi teist polnud,
oli too naine kaevul vett võtmas ja Jeesus oli seal.
Naine läks külla ja rääkis kõigile, et Messias on seal
ja kogu küla läks Talle vastu.
Nii mõnelgi oleks selle naise kohta olnud midagi halba öelda.
Milline võrratu arm ja armastus on meile osaks saanud.
Seetõttu ei tohi me ka olla teiste suhtes kõva südamega.
Eriti mitte Issanda sulaste kohta, kes on ebatäiuslikud.
Selles maapealses elus pole keegi täiuslik,
väljaarvatud sina ja mina, kes me oleme oma vaimus täiuslikud.
Me oleme täiuslikud vaid vaimus.
Kristuse Ihu on täiuslik ihu.
Kas pole nii?
Aga see meie vana mina -
see tuleb vaimu läbi suretada.
Meie vaim on palju tugevam, kui meie vana lihalik loomus,
mis tuleb ikka ja jälle maha suruda.
See, kui kiiresti ja mil määräl
saab Jumala arm meis kasvada ja esile tulla,
sõltub meist endist.
Kui palju me veedame aega Jumala Sõna lugedes,
palvetades, mõtiskledes ja arutledes Tema Sõna üle.
Ja kuidas ma ka suhtun oma peegelpilti.
Ütle iseendale, et sa oled imeline ja kaunis.
Naerata endale ja ära ole nii range.
Ära ole nii pinges
ja enda vastu liiga karm.
Ütlen lihtsalt, et võta vabalt.
Lõõgastu.
Ole enda suhtes armuline.
Ole teiste vastu armuline.
Ära mitte mingil juhul
hakka kritiseerima Issanda sulaseid.
Eriti neid, kes teenivad Issandat Pühas Vaimus.
Neid, kes teenivad Issandat Jumala väes.
Ütlen vaid,
et kui Jumal on usaldanud neile oma väge ja armuande,
siis kes oled sina tegema maha Issanda tööd.
Ära tee seda!
Me ei tohi halvustada.
Kullakene, me ei tohi ühtegi inimest halvustada.
Olgu ta ükskõik milline, või kes iganes.
Ta on Jumala meistriteos.
Me peame õppima nägema inimesi nagu Jeesus Kristus neid näeb.
Nagu Jeesus inimest näeb.
Püüa alati tuua esile head.
Negatiivne uudis toob meie kehas esile
tugevama reaktsiooni, kui positiivne uudis.
Selletõttu on ka maailma uudised ainult halvad.
Ainult halvad uudised.
Otsitakse välja ja räägitakse ainult halbu uudiseid.
Ei midagi head.
Kiitus Issandale TV7 eest!
Siin on head uudised. Kas pole nii?
TV7 uudised on head uudised.
Igavikulised uudised, mis muudavad inimeste elu.
Halleluuja!
Palvetame, et sa oskaksid olla enda suhtes armuline
ja leiaksid õigel moel Jumala armu.
Nüüd.
Kohe nüüd, mitte homme.
Palvetame, sest palve muudab me elu.
Taevane Isa, tänu Sulle Su armu eest,
mis tuli koos tõega Jeesuse Kristuse kaudu.
Tänu Sulle armu eest, mis on uus leping Kristuse veres.
Igaüks, kes usub Jeesusesse ja võtab vastu pääste Temas,
astub sisse igavesse armu liitu.
Sa ütled oma Sõnas, et Sinu arm püsib igavesti.
Armas Jumal, Sina oled nii armuline, hea ja halastav.
Pikameelne ja rikas heldusest.
Täname Sind Sinu headuse eest.
Ja ma kuulutan sulle just praegu Jeesuse nimel,
et sulle piisab Jumala armust.
Ära vaata enam enda ega teiste vigade peale,
vaid näe kõike Jumala armu ja armastuse vaatenurgast.
Igat inimest.
Esmalt iseennast ja seejärel oma ligimesi.
Kus iganes sa liigud,
olgu Jumala arm tugevalt ja võimsalt mõjutamas sinu heaolu
ja teiste teenimist.
Tänan sind koosveedetud aja eest
ja Jumala rikkalikku õnnistust sulle!
Kohtumiseni!
Kui me saated on olnud sulle õnnistuseks ja julgustuseks,
võid jätkuvalt toetada TV7 tööd, helistades 900 1770 (kõne hind 10)
või tehes pangaülekande, leides me andmed www.tv7.ee
Aitäh su toetuse eest ja ole rikkalikult õnnistatud!
Aitäh ja näeme taas!
Tõlge: Kätlyn Nairismägi